62022CJ0384_INF
2023 m. rugsėjo 7 d. Teisingumo Teismo (dešimtoji kolegija) sprendimas
Komisija / Ispanija (Apsauga nuo jonizuojančios spinduliuotės)
(Byla C‑384/22) (
1
)
„Valstybės įsipareigojimų neįvykdymas – Sveikatos apsauga – Direktyva 2013/59/Euratomas – Pagrindiniai saugos standartai siekiant užtikrinti apsaugą nuo jonizuojančiosios spinduliuotės apšvitos keliamų pavojų – 106 straipsnis – Perkėlimas – Patvirtintų priemonių neperkėlimas arba nepranešimas apie jas per nustatytą terminą“
1.
Ieškinys dėl įsipareigojimų neįvykdymo – Teisingumo Teismo atliekamas pagrįstumo nagrinėjimas – Padėtis, į kurią reikia atsižvelgti – Padėtis baigiantis pagrįstoje nuomonėje nustatytam terminui
(SESV 258 straipsnis; Tarybos direktyvos 2013/59 106 straipsnis)
(žr. 25, 26 ir 34 punktus)
2.
Valstybės narės – Įsipareigojimai – Įsipareigojimų neįvykdymas – Vidaus tvarka grindžiamas pateisinimas – Neleistinumas
(SESV 258 straipsnis)
(žr. 32 punktą)
Rezoliucinė dalis
1.
Pripažinti, kad per nustatytą terminą nepriėmusi visų įstatymų ir kitų teisės aktų, būtinų, kad būtų visapusiškai laikomasi 2013 m. gruodžio 5 d. Tarybos direktyvos 2013/59/Euratomas, kuria nustatomi pagrindiniai saugos standartai siekiant užtikrinti apsaugą nuo jonizuojančiosios spinduliuotės apšvitos keliamų pavojų ir panaikinamos direktyvos 89/618/Euratomas, 90/641/Euratomas, 96/29/Euratomas, 97/43/Euratomas ir 2003/122/Euratomas, arba bet kuriuo atveju nepateikusi Europos Komisijai nuostatų, priimtų visiškam šios direktyvos perkėlimui užtikrinti, teksto, Ispanijos Karalystė neįvykdė įsipareigojimų pagal šios direktyvos 106 straipsnio 1 ir 3 dalis.
2.
Priteisti iš Ispanijos Karalystės bylinėjimosi išlaidas.
(
1
)	OL C 303, 2022 8 8.